open-index/open-wikipedia-markdown huggingface dataset:
Piper

thumb|*Piper cubeba*, Cubeb, Pementa de Cubeb.
thumb|*Piper retrofractum*
***Piper*** é un xénero económica e ecoloxicamente de grande importancia da familia Piperaceae, cunhas 1.000 especies aceptadas, das máis de 3.770 descritas entre arbustos, herbas, e rubideiras, das cales hai especies sobreabundantes no seu hábitat nativo, mentres outras son graves invasoras en áreas introducidas. O xénero ten especies interesantes para estudar historia natural, química de produtos naturais, ecoloxía de comunidades, bioloxía evolucionaria. Coñécense vulgarmente coma **pementeiras**. Dalgunhas especies tírase a **pementa**, coñecido condimento.

## Hábitat e distribución 
As especies de *Piper* teñen unha distribución pantropical, e son moi comúns de terras baixas de selvas tropicais, mais aparecen a maiores altitudes; unha especie (*P. kadsura* do sur do Xapón e sur de Corea) é subtropical e tolera invernos liviáns con xeadas.

## Ecoloxía 
As especies do xénero *Piper* empréganse coma organismo modelo en estudos en ecoloxía e bioloxía evolucionaria. A importancia ecolóxica e a súa diversificación xenérica faina candidata para ditos análises, e tamén se ten focalizado en investigación económica con importantes especies como *P. nigrum* (pementeira negra), *Piper methysticum*, e *Piper betle*).

Acháronse formigas mutualistas nalgunhas especies de *Piper* con forte influencia na súa bioloxía, polo que son sistemas ideais para estudar a evolución da simbiose e o efecto do mutualismo en comunidades bióticas.

As pementeiras adoitan dominar a flora do ecosistema onde se achan.

## Especies máis comúns 
* *Piper auritum* e *Piper sanctum* - pementeira mexicana
* *Piper betle* - betel 
* *Piper cenocladum* - (pementeira das formigas) 
* *Piper cubeba* - Cubeb (tamén coñecida coma pementeira de Xava)
* *Piper darienense* - de Panamá
* *Piper elongatum* - matico
* *Piper gaudichaudianum* - (pariparoba, Arxentina)
* *Piper guineense* - pementeira de Benín
* *Piper kadsura* - "pementeira xaponesa" (Hūtōkazura)
* *Piper imperiale* - (pementeira de Malia) 
* *Piper longum* - pementa longa 
* *Piper methysticum* - Kava
* *Piper nigrum* - pementeira a máis común (da que se obtén a pementa negra, branca e verde)
* *Piper ornatum* - 
* *Piper retrofractum* Vahl - Cabe jawa (Sueste asiático)

Tamén están aceptados uns 50 táxones infra-específicos dos case 400 descritos.

## Doenzas 
## Notas 
## Véxase tamén 
### Outros artigos 
* Pementa (especie)
* Pementeira (planta)
* Pemento (planta)
* Pemento (condimento)

### Bibliografía 
* Dyer, L.A. and A.N. Palmer. 2004. ''Pimienta: un género modelo para estudios de evolución, ecología química, e interacciones tróficas'. Kluwer Academic Publishers, Boston. ISBN 0-306-48498-6

### Ligazóns externas
John Dowland

**John Dowland**, nado talvez en Londres en 1563 e finado en 1626, foi un músico e compositor inglés. Acadou gran renome na súa época polo seu dominio do laúde.

## Obras 
Algunhas das súas cancións son:

### Baixo o mecenado do duque de Essex 
*"Can shee excuse"
*"O sweet woods":"It was a time"
*"Baixo o mecenado da Condesa de Bedford
*"I saw my lady weepe"
*"Flow my teares"
*"Sorrow stay"
*"Dye not beefore thy day"
*"Mourne, mourne,day is with darknesse"
*"Fine knacks for ladies"
### Baixo o mecenado da raíña Elizabeth I 
*"Farewell too faire"
*"Time stands still"
*"Behold a wonder here"
*"Daphne was not so chaste"
*"Me me and none but me"
*"When Phoebus first did Daphne love"
*"Say love if ever thou didst find"
### Baixo o mecenado de Sir Henry Lee 
*"His golden Locks"
*"Time's eldes sonne"
*"Farre from triumphing court"

## Véxase tamén 
### Bibliografía 
* Libreto "Honey from the Hive. Songs by John Dowland" Por Emma Kirkby e Anthony Rooley .
*
Gorilla gorilla gorilla

O ***Gorilla gorilla gorilla*** é unha das dúas subespecies do *Gorilla gorilla*. Vive en áreas boscosas de Angola, o Camerún, República Centroafricana, República do Congo, República Democrática do Congo, Guinea Ecuatorial e Gabón. É a subespecie de gorila máis abondosa, con preto de 100.000 individuos en liberdade. Por este motivo, tamén é o tipo de gorila que normalmente se atopa nos parques zoolóxicos. Os machos adultos teñen tendencia a padecer miocardiopatía, unha enfermidade cardiovascular dexenerativa. O famoso gorila Folerpa de Neve pertencía a esta subespecie.

## Galería de imaxes 

Ficheiro:Gorilla Cin Zoo 020.jpg|*Gorilla gorilla gorilla* no zoo de Cincinnati.
Ficheiro:Gorilla gorilla gorilla1.ogg|Vídeo dun *Gorilla gorilla gorilla* no Disney's Animal Kingdom.
Ficheiro:Gorilla gorilla gorilla2.ogg|Vídeo dun *Gorilla gorilla gorilla* no Disney's Animal Kingdom.
Ficheiro:Gorilla gorilla gorilla3.ogg|Vídeo dun *Gorilla gorilla gorilla* no Disney's Animal Kingdom.

## Notas 
## Véxase tamén 
### Ligazóns externas 
*TheBigZoo.com *Gorilla gorilla gorilla*
José Luis Viesca

**José Luis Viesca Fernández**, nado en Mieres en 1935 e finado en Pontevedra o 13 de decembro de 2012, foi un xogador é un adestrador de fútbol español vencellado ao fútbol galego.

## Notas
Gorilla gorilla diehli

O ***Gorilla gorilla diehli*** é unha das dúas subespecies do *Gorilla gorilla*. Esta subespecie atópase nunha pequena área de Nixeria e o Camerún, tanto en selva tropical como subtropical, que é tamén hábitat do chimpancé de Nixeria-Camerún.

Estímase que só quedan de 250 a 300 *Gorilla gorilla diehli* e é o simio máis ameazado de África. As súas poboacións están concentradas en aproximadamente 9 ou 11 localizacións separadas por terras de labradío. Aínda así, diversos estudos xenéticos elaborados no 2007 suxiren que estas localizacións están conectadas pola ocasional migración de individuos. Porén, a poboación que máis preto se atopa do *Gorilla gorilla gorilla* está a 250&nbsp;km de distancia.

As súas principais ameazas son a perda do seu hábitat e o descenso do substrato alimenticio de arbustos. Son animais normalmente tímidos que foxen ó menor indicio de presenza humana.

## Galería de imaxes 

Ficheiro:Cross-River-Gorilla-Gorilla-gorilla-diehli).jpg|*Gorilla gorilla diehli*.
Ficheiro:Igbo Boys with Dead Gorilla 1906.jpg|Nenos igbo a carón dun *Gorilla gorilla diehli* morto, 1906.

## Notas 
## Véxase tamén 
### Outros artigos 
*Río Cross

### Ligazóns externas 
**Gorilla gorilla diehli* no African Conservation Foundation
Philippe Cattiau

**Philippe Cattiau**, nado en Saint-Malo o 28 de xullo de 1892 e finado o 17 de febreiro de 1962, foi un tirador de esgrima francés, gañador de oito medallas olímpicas.

## Traxectoria 
Participou, aos 27 anos, nos Xogos Olímpicos de 1920 celebrados en Anveres, gañando a medalla de prata nas probas de florete) individual e por equipos. Nos Xogos Olímpicos de 1924 de París logrou a medalla de ouro en florete por equipos e de novo prata na individual. Nos Xogos Olímpicos de 1928 de Ámsterdan logrou prata na proba por equipos de florete, finalizando así mesmo quinto en individual. Nos Xogos Olímpicos de 1932 dos Ánxeles gañou a medalla de ouro na proba por equipos de florete e de espada, rematando noveno e sexto respectivamente nas probas individuais. Finalmente nos Xogos Olímpicos de 1936 de Berlín logrou gañar a medalla de bronce na proba de espada por equipos.

Ao longo da súa carreira gañou nove medallas no Campionato do Mundo de Esgrima, entre elas catro de ouro.

## Véxase tamén 
### Ligazóns externas 
*  www.olympic.org - Philippe Cattiau
*  www.sports-reference.com - Philippe Cattiau
Ilsa

**Ilza Rosario**, máis coñecida como **Ilsa** é unha cantante e compositora ruso-cubana residente nos EUA. Ten un contrato co selo discográfico Liverpool Music.

## Traxectoria 
Ilza Rosario naceu na Habana filla de pai ruso e nai cubana. Ela mudase cos país a Moscova pouco tempo despois de nacer. Ela estuda piano no conservatorio de Moscova e cando so tiña sete anos estuda composición. Con doce anos mudase de novo á Habana onde segue os seus estudos musicais no conservatorio *Amadeo Roldan*.

Tempo despois múdase a Miami, a súa residencia actual, onde intenta meterse na industria profesional da música, e consegue asinar un contrato co selo discográfico indie español *Liverpool Music* onde grava o seu primeiro disco XS (Extra Small) e triunfa na España, chegando a facer unha xira nacional e outra xira nacional cos grupos Calle París e Wagon Folk e ser abreconcertos de cantantes como Luis Fonsi. Os seus sinxelos, *La sonrisa de la luna* ("O sorriso da lua") e *Muñeca* ("Boneca") chegan a posicionarse nunha das listas máis importantes do país, Los 40 Principales. Coa súa fama no país, SingStar asina un contrato para que *La sonrisa de la luna* apareza no xogo, nun formato físico e dispoñíbel na *SingStore*.

## Discografía 
### Albumes 
### Sinxelos 
## Filmografía 
### Cine 
* Hands of Stone (2014)
* Mi deuda con Ilsa (curtametraxe) (2013)
### Televisión 
* Último aviso (2011)
* Burn Notice: The Fall of Sam Axe (TV Filme) (2011) 
* Tu voz estéreo (2010)
*La piloto 2, Regreso al cielo (2018)

### Videoclips 
* Bongo - *Me Falta* (2013)
* Julio Reyes - *No Inventes* (2012)
* Ilsa - *Chico malo* (2009)
* Ilsa - *Muñeca* (2009)
* Ilsa - *La sonrisa de la luna* (2009)
* Ilsa - *Otra vez* (2007)
## Notas 
## Véxase tamén 
### Ligazóns externas 
* Ilsa en IMDb
División de Honra de Rugby 1952-1953

A **tempada 1952-1953 da Liga Nacional de rugby** foi a edición inaugural da máxima categoría do rugby en España, creada pola Federación Española de Rugby. Até 1952 a principal competición nacional de rugby era o Campionato de España (actual Copa do Rei), pero en setembro de 1952 a FER considerou oportuno crear un novo campionato cun formato de liga no que se enfrontasen os equipos participantes todos contra todos. A iniciativa non estivo carente de polémica posto que as federacións rexionais e os clubs non foron consultados, e o sistema de admisión de participantes era excluínte. A FER considerou que na súa edición inaugural a liga estaría composta por 4 equipos, que serían o campión e o subcampión dos pasados campionatos de Cataluña e Castela, é dicir, dous equipos cataláns e dous equipos madrileños. Os equipos do resto do país non tiveron, pois, ningunha posibilidade de participar na liga.

A liga contou con 4 equipos que disputaron 6 xornadas, enfrontándose entre si tódolos equipos a dúas voltas. O campionato celebrouse no outono de 1952, antes dos diversos campionatos rexionais. O primeiro encontro da historia da liga española de rugby levouse a cabo ás 12:00h do 12 de outubro de 1952 no Campo de La Bordeta, en Barcelona. Nese encontro inaugural enfrontáronse o FC Barcelona e a AD Plus Ultra de Madrid, que rematou co resultado final de 21-0 a prol do conxunto barcelonés.

A competición rematou coa vitoria final para o FC Barcelona, que deste xeito se converteu no primeiro campión de liga de rugby en España.

## Sistema de puntuación 
O sistema de puntuación foi o seguinte:
* 2 puntos por vitoria.
* 1 punto por empate.
* 0 puntos por derrota.
* 1 punto por encontro xogado.

## Clasificación 
|-
!bgcolor="#efefef" width="20"|Posto
!bgcolor="#efefef" width="200"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|PF
!bgcolor="#efefef" width="20"|PC

|- bgcolor=#99ccff align=center
| 1 ||align=left|  **FC Barcelona 
|bgcolor=#ffffa5|**17**|| 6 || 5 || 1 || 0 || 73 || 25

|- bgcolor=#EFEFEF align=center
| 2 ||align=left|  Atlético Madrid 
|bgcolor=#ffffa5|**14**|| 6 || 4 || 0 || 2 || 33 || 24

|- bgcolor=#EFEFEF align=center
| 3 ||align=left|  UE Santboiana 
|bgcolor=#ffffa5|**10**|| 6 || 2 || 0 || 4 || 35 || 53

|- bgcolor=#EFEFEF align=center
| 4 ||align=left|  AD Plus Ultra 
|bgcolor=#ffffa5|**7**|| 6 || 0 || 1 || 5 || 18 || 57

|- bgcolor=#ffffff align=center
|colspan="15"|
>>>](https://gl.wikipedia.org/wiki/Divisi%C3%B3n_de_Honra_de_Rugby_1953-1954)
----
En **azul**  o campión de liga (1º). 
|}

* O **Futbol Club Barcelona''' acadou o campionato nacional de liga. Foi o 1º título de liga para o club catalán.

## Resultados
|}

## Notas 
## Véxase tamén 
### Ligazóns externas 
* Páxina oficial da Federación Española de Rugby 

----
Benito Plá Cancela

[miniatura|Tumba de Plá y Cancela no [cemiterio de Santo Amaro da Coruña.]]
**Benito María Plá Cancela**, nado en Ferrol o 31 de decembro de 1812 e finado na Coruña o 3 de xullo de 1874, foi un avogado, escritor e político galego.

## Traxectoria 
Licenciouse en Dereito na Universidade de Santiago de Compostela e deseguida dedicouse á política, nas filas progresistas, obtendo acta de deputado pola provincia de Lugo o 18 de novembro de 1843, aos trinta anos, posto no que permaneceu ata o 10 de xullo de 1844. Poucos meses antes, en setembro de 1843, tiña sido nomeado xuíz de primeira instancia de Viveiro polo Goberno Provisional, cargo que en 1845 tamén ostentou en Vilafranca do Bierzo. Abandonou a xudicatura e a vida política durante un tempo, exercendo como avogado na Coruña, ata que en outubro de 1858 foi proposto polo distrito de Viveiro para deputado a Cortes, substituíndo á de Ambrosio González que tiña sido proposto un par de días antes, En 1863 volveu ser elixido deputado polo distrito da Coruña, e novamente en 1864 e 1867. Chegou a ser vicepresidente do Congreso e director xeral da Débeda, militando no Partido Moderado. Como deputado conseguiu a construción da liña de ferrocarril entre Ponferrada e A Coruña, á que se opuñan dende Zamora, pois pretendían que a liña fose por Zamora a Vigo. Fundou a Revista Jurídica de Galicia, da que dependía *El Eco*, e o *Boletín Judicial de Galicia*. Publicou algunhas obras sobre temas xurídicos.

Morreu no estrado defendendo ante a Sala do Criminal.

## Vida persoal 
Fillo de Benito Plá e de Teresa Cancela, casou co Josefa Huidobro del Riego, e foi pai de Balbina, Alejandro, Benito e Evaristo Pla Huidobro.

## Notas 
## Véxase tamén 
### Bibliografía 
*
* 
### Ligazóns externas 
* Biografía 31/12/2012 .
* Ficha no Congreso dos Deputados
XS (Extra Small)

***XS (Extra Small)*** é o álbum debut da cantante ruso-cubana Ilsa. Lanzouse internacionalmente o 30 de abril de 2009.

## Sinxelos 
## Lista de cancións 
*La sonrisa de la luna
*Como tú
*Te amo
*Chico malo
*Muñeca
*XS
*Detective
*Sótano = Penthouse
*Cenicienta
*Me equivoqué
*Улыбка Луны (versión en ruso de "La sonrisa de la luna")*
*Сумасшедший парень (versión en ruso de "Chico Malo")*

***** - Bonus tracks

## Notas
Pobo lakota

Os **lakota**, tamén coñecidos como **Teton**, **Titunwan** ("habitantes da pradeira"), **Teton Sioux** ("serpe, ou inimigo") son un pobo nativo de Norteamérica. Son parte dunha confederación de sete tribos síux relacionadas, a Očhéthi Šakówiŋ ou sete lumes do consello, e falan a lingua lakota, un dos tres grandes dialectos da lingua síux.

Os lakota son os máis occidentais dos tres grupos lingüísticos das linguas síux, ocupando terras en Dacota do Norte e Dacota do Sur. As sete bandas ou "sub-tribos" dos lakota son:
right|miniatura|Distribución tradicional dos pobos síux (verde escuro) e actuais reservas (laranxa).

* Sičháŋǧu (*Brulé*, "coxas queimadas")
* Oglála ("They Scatter Their Own") e por tratado unha "nación" semiautónoma dentro dos Estados Unidos, os Lakota Sioux están representados localmente por funcionarios elixidos nos consellos para as diversas reservas e comunidades de Minnesota, Nebraska e Dacota do Norte e do Sur. Están representados a nivel estatal e nacional polos funcionarios electos dos distritos políticos dos seus respectivos estados e distritos do Congreso. Os membros de banda ou reserva que viven tanto dentro como fóra das reservas individuais son elixíbeis para votar nas eleccións periódicas para esa reserva. Cada reserva ten un estilo de goberno local único e un ciclo de elección baseado na súa propia constitución ou nos artigos incorporados posteriormente. A maioría segue a un modelo típico de consello tribal cun xefe ou presidente elixido directamente polos votantes.

* O presidente dos Síux Oglala, a tribo maioritaria dos Lakota, situada principalmente na reserva de Pine Ridge, é Troy "Scott" Weston .
* O presidente dos Sičháŋǧu Lakota na reserva de Rosebud é William Kindle.
* O presidente da reserva Standing Rock, que inclúe pobos de varios subgrupos de Lakota, incluído o Húŋkpapȟa, é Mike Faith.
* O presidente da reserva de Cheyenne River, que comprende as bandas lakotas Mnikȟówožu, Itázipčho, Sihá Sápa, e Oóhenuŋpa, é Kevin Keckler.
* O presidente da reserva india Lower Brule, que é o fogar dos lakota Lower Sicangu,é Michael Jandreau.

Os gobernos tribais teñen unha ampla marxe de manobra, como entidades políticas semiautónomas, para desviarse da lei estatal (por exemplo, nos xogos indios). En última instancia, están suxeitos á supervisión do Congreso dos Estados Unidos Os dakota rexeitaron un acordo de dereitos sobre terras por valor de 60 millóns de dólares en 2008.

## Notas 
## Véxase tamén 
### Bibliografía 
* 
*

### Outros artigos 
*Síux
*República de Lakota
*Batalla de Little Bighorn
*Protestas polo oleoduto Dakota Access
2M1207

**2M1207**, **2M1207A** ou **2MASS J12073346-3932539** é unha estrela anana marrón localizada na constelación de Centaurus; o seu compañeiro planetario, 2M1207b, podería se-lo primeiro planeta extrasolar en ser fotografado directamente, e o primeiro en ser descuberto orbitando unha anana marrón.

2M1207 foi descuberta durante o curso da procura no infravermello do proxecto 2MASS: de aí o "2M" no seu nome, seguido polas súas coordenadas celestes. Cun tipo espectral de M8 obtido moi axiña (para unha anana marrón), é moi nova e, probablemente, é un membro da asociación TW Hydrae. A súa masa estímase en preto de 25 masas de Xúpiter. Aínda que é dun vermello brillante quente, vai a encoller de tamaño cara a un volume un pouco menor có de Xúpiter, mentres arrefría nos próximos millóns de anos.

Unha estimación inicial fotométrica da distancia ata 2M1207 foi de 70 parsecs. A nova distancia dálle unha feble luminosidade a 2M1207. Recentes resultados das paralaxes trigonométricas confirmaron esta distancia de cúmulo en movemento, levando a unha estimación de distancia de 53 ± 1 parsec ou 172 ± 3 anos luz.

Coma as clásicas estrelas T Tauri, moitas ananas marróns están rodeadas por un disco de gas e po que agrega material á anana marrón. En principio, sospeitouse que 2M1207 tiña un destes discos por mor das súas amplas liñas Hα. Isto foi máis tarde confirmado pola espectroscopia ultravioleta. En xeral, o acrecentamento dende estes discos é coñecido por producir uns jets (chorro relativista) cun movemento a gran velocidade, perpendiculares ó disco, de material expulsado. Isto tamén foi observado en 2M1207; un documento de abril de 2007 editado no * Astrophysical Journal* informa de que esta estrela anana marrón está emitindo chorros de material dende os seus polos. Os chorros, que se estenden ó redor de 109 quilómetros no espazo, foron descubertos grazas ao Very Large Telescope (VLT) do Observatorio Europeo do Sur. O material circula nos fluxos dos chorros cara ao espazo a algúns quilómetros por segundo.

## Notas 
## Véxase tamén 
### Ligazóns externas 
* Space.com - Astronomers Confident: Planet Beyond Solar System Has Been Photographed
* Space.com article on the discovery
* 
* "A Giant Planet Candidate Near a Young Brown Dwarf" (PDF) from the European Southern Observatory.
* "A Moving Cluster Distance to the Exoplanet 2M1207b in the TW Hydrae Association"
Germán López González

**Germán López González**, coñecido como **Barriolo**, nado en Moreda (Vilaescura, Sober) o 23 de maio de 1899, foi un político galego.

## Traxectoria 
Emigrou a América sendo mozo. Albanel. Foi vogal da Agrupación Socialista e presidente da UGT do Saviñao. Co golpe de Estado do 18 de xullo de 1936 botouse ao monte ante o temor a ser axustizado. Marchou a Santiago de Compostela, onde foi detido o 18 de agosto. Sácano de madrugada xunto con outros para pasealo, pero logrou escapar na Estación de tren. Volveu a Escairón, onde fixo un zulo no que se agachou. Foi declarado en rebeldía en causa aberta en 1938. Ao rematar a guerra presentouse ao Gobernador civil. Foi detido o 12 de xullo de 1939 e internado na Prisión de Monforte de Lemos para ser trasladado á prisión de Lugo o 31 dese mes. Xulgado en Lugo por auxilio á rebelión o 28 de marzo de 1940 na causa 729/36 con José Ferreiro Pérez, foi condenado a 12 anos de prisión. Reducida a pena a un ano e un día, saíu en liberdade provisional o 26 de agosto de 1940.

## Vida persoal 
Casou con Josefa Quiroga Losada en 1926.

## Notas 
## Véxase tamén 
### Bibliografía 
* 
* 

### Ligazóns externas 
* Ficha en represión franquista en Lugo
Folerpa de Neve

**Folerpa de Neve**, nado en Guinea Ecuatorial cara a 1964 e finado en Barcelona o 24 de novembro de 2003, foi un *Gorilla gorilla*, pertencente á subespecie *Gorilla gorilla gorilla*. Foi a principal atracción do Parque Zoolóxico de Barcelona por se-lo único gorila albino coñecido. Calcúlase que naceu cara ao ano 1964 e morreu por eutanasia o 24 de novembro de 2003 en Barcelona. Tiña uns 39 anos no momento da súa morte, aspecto a destacar, tendo en conta que a media de vida dun gorila criado en liberdade rolda os 25 anos.

## Nome 
O nome orixinal en lingua fang era *Nfumu Ngui* (que significa "gorila branco"), e o primatólogo Jordi Sabater Pi renomeouno como *Floquet de Neu*.  Inicialmente presentado á *Tele/Expres* como *Blancaneus*, finalmente triunfou o nome de Sabater cando a revista da National Geographic o trouxo á portada de marzo de 1967 baixo o nome de *Snowflake*. O nome tamén foi posteriormente traducido ó castelán como *Copito de Nieve*. O propio Sabater chamábao *Floquet* ou *Copi*, e nos últimos anos *Nfumu*. O asteroide 95962 Copito, descuberto polo astrónomo J.Manteca no observatorio de Begues, foi chamado así na súa honra.

## Vida 
Foi capturado nas aforas da cidade de Nko (Río Muni, actualmente Guinea Ecuatorial) o 1 de outubro de 1966 por un cazador da etnia fang chamado Benito Mañé, que abateu un gorila e maila súa parella, atopando despois o pequeno gorila branco a carón da súa nai. Posteriormente, Mañé vendeuno a Jordi Sabater Pi por unhas 20.000 pesetas das de entón. Sabater era o conservador do Centro de Experimentación Zoolóxica de Ikunde, dependente do Zoo de Barcelona. O 1 de novembro de 1966 foi levado a Barcelona e posteriormente ó Parque Zoolóxico.

O día de San Xosé de 1967 foi recibido en audiencia oficial polo alcalde Josep Maria de Porcioles. O feito de se-lo único gorila albino do mundo fixo que axiña se convertese nun animal emblemático da cidade de Barcelona.

Por outra banda, aínda que tivo 22 descendentes, polo de agora ningún deles herdou a súa cor branca característica. Dende o 2001 sufría un tipo de cancro de pel pouco común, posibelmente por mor do seu albinismo. En setembro de 2003 anunciouse que estaba á morte, e ó mes aplicóuselle a eutanasia.

Son moitas as cartas que chegaron ó Zoo de Barcelona pedindo a clonación de Folerpa de Neve, converténdoo nun dos animais máis solicitados para a súa clonación. Ademais, o zoolóxico garda mostras do seu ADN.

## Galería de imaxes 

Ficheiro:Snowflake - Barcelona Zoo White Gorilla3.jpg|Folerpa de Neve.
Ficheiro:Snowflake - Barcelona Zoo White Gorilla1.jpg|Folerpa de Neve.
Ficheiro:Floquet de Neu Zoo Barcelona.jpg|Folerpa de Neve no 2003.
Ficheiro:Barcelona.Zoologico.Exposicion.Gorilas.CopitoDeNieve.jpg|Sala de exposición do Zoo de Barcelona dedicada a Folerpa de Neve.

## Notas 
## Véxase tamén 
### Outros artigos 
* *Floquet de neu (filme)*

### Ligazóns externas 
* Parque Zoolóxico de Barcelona
* Recursos sobre Folerpa de Neve na UAB 
* Canción dedicada a Folerpa de Neve
Club Sportivo Independiente Rivadavia

O **Club Sportivo Independiente Rivadavia** é un equipo de fútbol profesional arxentino da cidade de Mendoza. Fundouse o 24 de xaneiro de 1913 e xoga os seus partidos como local no Estadio Bautista Gargantini, con capacidade para 18.000 espectadores.

## Véxase tamén 
### Ligazóns externas 
* Páxina oficial do club
Pokémon Yellow

é a terceira edición de pokémon (cuarta no Xapón após *Pokémon Blue*) do xénero videoxogo de rol para a Game Boy. É moi semellante aos *Red* e *Blue*, mais esta edición posúe algunhas melloras gráficas, entre outras cousas. Foi lanzado o 12 de setembro de 1998 no Xapón, onde é coñecido como *Pocket Monsters: Pikachu*, sen usar a cor amarela como identificación. Popularmente é coñecido como "Pokémon Show" por basearse máis na serie de televisión, que saíu despois dos primeiros xogos, en 1997.

## Características 
*Pokémon Yellow* é basicamente unha versión mellorada dos videoxogos de Game Boy *Pokémon Red* e *Blue*. As diferenzas respecto a *Red* e *Blue* son os Pokémon que se poden capturar, a maior dificultade cos líderes de ximnasio, a cova onde aparece o Pokémon lendario Mewtwo e o xogo ten lixeiras melloras gráficas, mesmo cando se xoga son notables, así como novos sprites das criaturas nas batallas. O primeiro Pokémon é Pikachu e o xogador non ten opción a elixir outro como sucede en *Red* e *Blue*. Aínda que Pikachu non pode evolucionar na *Edición Amarela*, se é transferido a outra edición (ou mesmo a outro cartucho de *Pokémon Yellow*), pode evolucionar. Bulbasaur, Squirtle e Charmander poden obterse en *Pokémon Yellow*, e o adversario terá un Eevee que evolucionará segundo como o noso personaxe vaia na aventura. Hai algunhas referencias para fomentar a aparición dos membros do Team Rocket Jessie e James, un Chansey xunto á enfermeira dos centros Pokémon etc.

Entre outras características, hai un minixogo desbloqueábel, unha nova pantalla de inicio, non pode evolucionar Pikachu a Raichu neste xogo, porque el rexeita a pedra, segue ao adestrador e o xogador verá se está feliz ou triste, tendo elementos de Tamagotchi (mascota virtual). Este foi levado a engadir na segunda xeración (*Pokémon Gold* e *Silver*) a posibilidade dalgúns Pokémon evolucionar por felicidade.

Para os amantes das batallas, algúns Pokémon aprenden movementos novos, destacando o propio Pikachu que saberá: Raio, Pantalla Luz, Látego, Portada e Dobre Equipo, que irá aprendendo segundo aumenta o seu nivel. Mankey saberá Patada Baixa e Chirrido, Charizard poderá aprender Voo por MO e moitos outros pokémon saberán máis ataques, o que cambia lixeiramente as estratexias nas batallas. Porén, malia estes cambios o xogo ten bugs e malia o tempo transcorrido entre os seus predecesores (dous anos), algunhas cousas non foron puídas, xa que o xogo segue sendo igual de lento ca Red e Blue, e non aproveita o Super Game Boy a plenitude.

O modo multixogador tamén inclúe novidades como o novo modo de coliseo copa Pikachu e a posibilidade de desbloquear un minixogo en Praia Pikachu se se ensina Surf a Pikachu mediante o xogo *Pokémon Stadium*, ao sur de Cidade Fucsia.

## Notas 
## Véxase tamén 
### Outros artigos 
* *Pokémon Red e Blue*
Sistema Integrado de Información Taxonómica

O **Sistema Integrado de Información Taxonómica** (SIIT), coñecido habitualmente pola súa sigla en inglés **ITIS** (***I**ntegrated **T**axonomic **I**nformation **S**ystem*), é unha sociedade deseñada para que sexa a fonte que subministre unha información fiábel e consistente sobre a taxonomía das especies biolóxicas.

O SIIT creouse orixinalmente en 1996 como o «Sistema Interaxencias de Información Taxonómica», un grupo dentro do Goberno Federal dos Estados Unidos con implicacións de varias axencias, desde o propio Departamento de Comercio até a Smithsonian Institution. Actualmente é un organismo internacional, con axencias partícipes dos gobernos canadense e mexicano, e que colabora con outras axencias internacionais.

O ITIS axuda a elaborar unha base de datos completa e accesíbel de información taxonómica para cada unha das especies e outros taxons recoñecidos, incluíndo tanto o seu lugar no sistema xerárquico da clasificación científica como as referencias ás autoridades na materia que o situaron na súa posición taxonómica. As súas prioridades iniciais son as especies de Norteamérica, pero utiliza os resultados das investigacións internacionais. A súa base de datos pódese consultar na páxina oficial da organización en Internet.

A taxonomía biolóxica non é inamovíbel, e as opinións sobre o correcto status dun taxon a todos os niveis, e sobre a súa correcta situación, son constantemente revisadas, como resultado de novas investigacións, e moitos aspectos da clasificación permanecen sempre en cuestión. A base de datos do ITIS está posta ao día tanto como é posíbel, contando coas novas investigacións, e a información que manexa é a máis aproximada para representar un claro consenso das opinións taxonómicas máis actualizadas. Esta información non é, obviamente, definitiva, e probabelmente é máis fiábel para algúns grupos que para outros. Debe, de todos os modos, contrastarse con outras fontes dispoñíbeis, e coa literatura científica primaria en todo o posíbel.

## Véxase tamén 
### Ligazóns externas 
* Páxina oficial do ITIS 
* Système d’information taxonomique intégré(SITI) na páxina do goberno do Canadá 
* Infraestrutura Mundial de información en Biodiversidade (GBIF) en España  ou GBIF "Global Biodiversity Information Facility"  
* "Species 2000"
Roger Ducret

**Roger François Ducret**, nado en París o 2 de abril de 1888 e finado na mesma cidade o 8 de xaneiro de 1962, foi un tirador de esgrima francés, gañador de oito medallas olímpicas.

## Traxectoria 
Especialista nas tres modalidades de esgrima: florete, espada e sabre, participou aos 32 anos nos Xogos Olímpicos de 1920 celebrados en Anveres, gañando a medalla de prata na proba por equipos e a medalla de bronce na proba individual de florete. Participou tamén na proba individual de espada, aínda ben que non tivo éxito. Nos Campionatos do Mundo de 1923 levou unha medalla de bronce en espada individual, a única da súa carreira nestas competicións. Nos Xogos Olímpicos de 1924 de París converteuse no gran vencedor da esgrima, ao gañar cinco medallas nas cinco probas disputadas: a medalla de ouro nas probas de florete individual e por equipos, así como na proba de equipos de espada; e a medalla de prata na proba individual de espada e na individual de sabre. Nos Xogos Olímpicos de 1928 de Ámsterdan logrou gañar unha nova medalla de prata na proba por equipos na modalidade de florete, finalizando quinto na proba de sabre por equipos, oitavo en sabre individual e noveno en florete individual.

## Véxase tamén 
### Ligazóns externas 
*  www.olympic.org - Roger Ducret
*  www.sports-reference.com - Roger Ducret
O detective Conan: A pantasma de Baker Street

é un filme de animación baseado no anime *O detective Conan*. No Xapón, a estrea deste filme produciuse nos cinemas o 20 de abril do 2002.

En galego, estreouse na TVG o 31 de xullo do 2013.

## Sinopse 
O novo xogo de realidade virtual trasládanos ao Londres do século XIX. Comezan as aventuras dun grupo de nenos e do noso heroe.

O detective Conan trasládase por vez primeira ao mundo do Londres do século XIX. Nesta ocasión, el e mailos seus amigos fan uso dunha máquina de realidade virtual: o Casulo. O rei da informática, Thomas Schindler, presenta a máquina nunha festa na que cincuenta cativos ricos e famosos, son convidados a probala. Mais ninguén é consciente de que se os nenos non pasan o xogo este terminará coas súas vidas.

Unha vez que comeza o xogo, os Casulos trasladan os nenos aos distintos mundos virtuais. Por causa dos obstáculos preprogramados, os nenos arriscan a súa existencia neste xogo a vida ou morte. Aventuras nesta cidade histórica envolta na néboa por puntos de referencia tan coñecidos coma o Big Ben, White Chapel ou a Casa da Ópera e acompañada por personaxes coma Sherlock Holmes, o profesor Moriarty ou o infame Jack o Destripador.

O único xeito de volver ao mundo real é que quede, polo menos, un supervivente. Todas as esperanzas están postas en Conan para fuxir deste mundo terrible e misterioso. Cal será o seu fado?

## Dobraxe 
* **Estudio:** SODINOR S.A.
* **Data:** 2013.
* **Dirección:** Alfonso Valiño e Matías Brea.
* **Tradución:** María Alonso Seisdedos.
* **Elenco da dobraxe:**

## Música 
A canción empregada na versión orixinal como tema de peche é "Everlasting" ("Eterno"), interpretada por B'z.

Os temas da música de fondo foron compostos por Katsuo Ono, e serían utilizados na serie orixinal a partir do ano 2003.

## Véxase tamén 
### Ligazóns externas 
*
Gadus

***Gadus*** é un xénero de peixes osteíctios da orde dos gadiformes, o tipo da familia dos gádidos.

## Etimoloxía 
O xénero foi establecido en 1758 por Linneo na 10ª edición do seu *Sytema Naturae*. edición que m,arca o inico dos nomes científicos da taxonomía moderrna.

O nome procede do latín *gadus*, nome dun peixe indeterminado, probabelmente un gadiforme, e este do grego antigo γάδος *gádos*, co mesmo significado.

## Especies 
O xénero *Gadus* comprende peixes coñecidos usualmente como bacallaus, aínda que hai algúns peixes denominados *bacallaus* que pertencen a outros xéneros.

Até hai moi pouco tempo recoñecíanse tres especies no xénero, pero a moderna taxonomía inclúe tamén unha cuarta, o **bacallau de Alasca** (*Gadus* (=*Theragra*) *chalcogrammus*), cando non se separa do **bacallau de Noruega** (*Theragra finnmarchica*). Ademais, o **bacallau de Groenlandia** (*Gadus ogac*) xa non se considera unha especie distinta, senón unha subespecie do **bacallau do Pacífico** (*Gadus macrocephalus*).

## Notas 
## Véxase tamén 
### Bibliografía 
*

### Outros artigos 
* Gadiformes

### Ligazóns externas 
* Codtrace  
* fishbase.org - Lista de nomes científios das especies de *Gadus* 
* *Gadus* en NCBI.
Micromesistius

miniatura|215px|*Micromesistius australis*. 
***Micromesistius*** é un xénero de peixes osteítios da orde dos gadiformes e familia dos gádidos.

## Especies 
Actualmente recoñécense dúas especies neste xénero:
* *Micromesistius australis* Norman, 1937 – o **lirio austral** 
* *Micromesistius poutassou* Risso, 1827) – o **lirio**

## Notas 
## Véxase tamén 
### Bibliografía 
* 

### Outros artigos 
* Gadiformes
* Gádidos

### Ligazóns externas 
* Lista de especies de *Micromesistius* en FishBase. 
**Micromesistius* en SIIT. 
* *Micromesistius* en NCBI.
Antoni Ramallets

**Antoni Ramallets Simón**, nado en Barcelona o 1 de xullo de 1924&nbsp;e finado en Vilafranca del Penedès (Barcelona) o 30 de xullo de 2013, foi un futbolista español. Xogaba de porteiro e foi internacional coa selección española.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Ducado longobardo de Parma

O **Ducado de Parma** foi un dos ducados instituídos polos longobardos en Italia. Son escasas as informacións sobre as súas vicisitudes internas, e é incerta a data de institución do ducado; é posíbel que proveña tanto das fases da primeira penetración longobarda da área, nos anos setenta/oitenta do século VI, como á época da conquista definitiva da cidade por parte dos longobardos, dirixida polo rei Axilulfo no 593.
## Historia
Coa conquista longobarda, a Regio VIII Aemilia instituída polos romanos atopouse dividida en dúas: por unha parte Piacenza, Parma, Reggio Emilia e Módena (todos ducados longobardos), e pola outra, de Rávena a Boloña, cidades bizantinas (esta última perdérona no 728 xunto con Imola).

En Parma, a finais do século VI, residía unha filla do rei Axilulfo, esposa do nobre local Gudescalco (se cadra xa duque) no 590 unha incursión bizantina, forte con novos exércitos inviados polo Imperio e guiada polo patricio Galicino, volveu poñer as cidades de Módena e Mantua so o control do Exarcado de Italia, obtendo contemporaneamente a submisión dos duques de Parma, Reggio e Piacenza.

Probabelmente no 599 os longobardos deron reconquistado Parma pero no 601 outra incursión bizantina guiada por Galicino dá capturado a princesa e Gudescalco, que foron conducidos como prisioneiros a Rávena. No 603, Axilulfo deu pasado ao contraataque e reconquistou definitivamente Parma, a onde a filla puido retornar para morrer, pouco despois, de parto. A partir desta data non se transmitiron testemuños seguros sobre a supervivencia da institución ducal en Parma, e algúns historiadores teñen a hipótese de que a cidade xa non volveu a ter duques senón que foi gobernada por un gastaldo nomeado polo rei, ou sexa, un simple administrador, volvéndose dependente territorialmente do rei;

No 773 Carlomagno, rei dos francos, ocupou Parma, descendendo cara Roma. A cidade convértese nun condado carolinxio. Coa derrota dos longobardos a mans dos francos, os ducados longobardos foron substituídos por condados francos, sobre os cales exerceron o poder primeiro os condes e despois, entre os séculos IX e X, os bispos; de feito concedéuselles inmunidade e privilexios aos bispos de Parma, Piacenza e Reggio.

## Notas
## Véxase tamén
### Bibliografía
*Paulo Diácono, *Historia Langobardorum* (*historia dos longobardos*, Lorenzo Valla/Mondadori, Milán 1992), IV, 20-28.
*Affò, Ireneo (1792-1795)*. Storia della città di Parma*. Tomo I (1792); Tomo II (1793); Tomo III (1793); Tomo IV (1795). F. Carmignani, Parma.
*
*
*{{cita libro|apelidos=Dall'Acqua|nome=Marzio|título=Parma città d'oro|ano=1979|editorial=Albertelli|localización=Parma|coautores=Marzio Lucchesi|}
*

## Outros artigos
* Ducados longobardos
* Emilia-Romaña
* Longobardos
* Parma
Herodes Agripa I

miniatura|250px|Moeda coa efixie de Herodes Agripa I
**Herodes Agripa I**, de nome completo Marco Xulio Agripa Herodes, nado o ano 10 a.C. e finado en Cesarea o ano 44, foi rei de Xudea entre os anos 41 e 44.

## Traxectoria 
Foi neto de Herodes o Grande (74 a.C. - 4 a.C.) e de Mariamme, e fillo de Aristóbulo IV e de Berenice.

No ano 7 a.C. Herodes o Grande mandou executar os seus fillos, Aristóbulo e Alexandre, sospeitando deslealdade, polo que a nai de Agripa decidiu leval a Roma, onde foi educado. Alí acabou co seu patrimonio nunha vida licenciosa para, ó final, ter que fuxir de Roma e ir a Palestina para vivir co seu tío Herodes Antipas. No ano 36 regresou a Roma e trabou amizade con Caio César, máis coñecido como Calígula, neto adoptivo do emperador Tiberio, ata o punto de propoñer que este debía ceder o trono a Calígula, quen sería mellor gobernante. Este comentario motivou que Tiberio o mandase prender e meter na cadea.

Ó cabo de seis meses, Tiberio morreu (ano 37) e foi sucedido por Calígula, que inmediatamente puxo en liberdade a Herodes Agripa e o compensou cunha cadea de ouro do mesmo peso que a cadea de ferro que levara no cárcere. A maiores, nomeouno gobernador de Batanea, Iturea e Traconítide, e mais a terra dos Lisanias (Abilene), no noroeste de Damasco. No ano 39, Calígula enviou ó desterro a Herodes Antipa e cedeu a Agripa o seu tetrarcado.)

[miniatura|250px|Escena da decapitación de Santiago, na [Porta Santa da Catedral (Suso León, 2004)]]
En xaneiro do ano 41, Calígula foi asasinado pola súa garda e nomeouse emperador a Claudio (Tiberio Claudio Nerón Druso Xermánico), quen nomea a Agripa rei dos xudeus, con mando en toda a terra de Palestina. Agripa instalouse na capital, Xerusalén, onde ordena construír unha terceira muralla, que quedou inconclusa. Para gañar o favor dos xudeus, perseguíu ós cristiáns, ordenando a decapitación do apóstolo Santiago (ano 44) e o encarceramento de San Pedro, que foi liberado milagrosamente, tal como narra o Evanxeo de San Lucas (nos Feitos dos Apóstolos): 

Segundo narra Flavio Josefo http://www.biblehistory.net/es/Herodes_Agripa.pdf, Herodes Agripa morreu no transcurso dunha festa en Cesarea en honor ó emperador Claudio. Parece ser que ó pouco de chegar á festa comezou a sentirse mal e morreu ó cabo de cinco días. Como fose que o seu único sucesor era un seu fillo adolescente, o futuro Herodes Agripa II, Claudio determinou que a provincia de Xudea volvese ó goberno dos procuradores romanos.

Este momento tamén vén recollido no Evanxeo de San Lucas:

## Véxase tamén 
### Bibliografía 
* mcnbiografías.com

### Ligazóns externas 
* A morte de Herodes Agripa I nas *Virtutes Ioannis*  
* Enciclopedia Católica
Cinamomo (homónimos)

Co termo **cinamomo** coñécense diferentes especies botánicas:

*A especie *Melia azedarach*, árbore de Santo Outelo, árbore de madeira dura e aromática, flores abrancazadas, froito velenoso semellante a unha cereixa cuxo aceite se usa na medicina e na industria.
*A especie *Elaeagnus angustifolia*, coñecida como **árbore do paraíso**.
*A especie *Cinnamomum zeylanicum*, coñecida como **caneleira**.

## Notas
Sabina (homónimos)

O termo **sabina** pódese referir a:

## Botánica 
* **Sabina**, (*Juniperus sabina*) árbore do xénero *Juniperus*, semellante ao xenebreiro;

## Historia 
* **Sabina**, pertencente ao pobo sabino da antiga Roma;
* **Rapto das sabinas**, antiga lenda de Roma;

## Persoas 
* **Joaquín Sabina** (1949-), cantautor e poeta andaluz;
* **Karel Sabina**, escritor, publicista, crítico literario checo.
* **Sabina Guzzanti**, actriz, cómica e blogger italiana.
* **Vibia Sabina** (n/d), emperatriz consorte do Imperio Romano;
* **Popea Sabina** (n/d), dona do emperador romano Nerón;
* **María Sabina** (n/d), menciñeira mexicana de Oaxaca;
* **Santa Sabina**, (120 d.C. ) aristócrata italiana e santa da Igrexa Católica.

## Música 
* **Santa Sabina**, banda de rock.
* **I Ratti della Sabina**, banda italiana de folk rock.

## Toponimia 
***Sabina**, rexión da Península Itálica poboada pola tribo dos Sabinos.
***Sabina**, vila do estado norteamericano de Ohio.

## Véxase tamén 
### Outros artigos 
*Sabiña
Booboo Stewart

**Booboo Stewart**, nado como **Nils Allen Stewart, Jr.** o 21 de xaneiro de 1994 en Beverly Hills (condado dos Ánxeles), é un actor, cantante e modelo estadounidense. É coñecido por interpretar a Seth Clearwater na saga *Twilight*, Warpath en *X-Men: Days of Future Past* e Jay na franquía de Disney *Descendants*. 

## Filmografía 
## Notas 
## Véxase tamén 
### Ligazóns externas 
*
Bulldog

O **bullodg** ou **bulldog inglés** é unha raza canina orixinaria de Gran Bretaña que inicialmente foi utilizada para apostar en pelexas de cans durante o século XVII, aínda que en 1835 esta práctica foi prohibida no Reino Unido. Trátase dunha raza con predisposición a sufrir golpes de calor pola súa conformación cranial, o ser un animal braquiocefálico. O sobrepeso, a falta de acondicionamento físico, problemas cardíacos, a vellez e a deshidratación poden propicialo.
thumb|Exemplar de bulldog inglés.|centro
Julia Jones

**Julia Jones**, nada o 23 de xaneiro de 1981 en Boston, Massachusetts, é unha actriz estadounidense da ascendencia nativa americana, inglesa e africana. É famosa por interpretar o papel de Leah Clearwater na saga cinematográfica *Twilight*.

## Filmografía 
## Notas 
## Véxase tamén 
### Ligazóns externas 
*
Mercedes Fernández

**María Mercedes Fernández González**, coñecida como **Cherines**, nada en Xixón o 4 de agosto de 1960, é unha avogada, profesora universitaria e política española. É titora de Dereito procesual do centro asociado da UNED en Asturias.

## Biografía 
Estudou no Colexio do Santo Anxo da Garda e licenciouse en Dereito na Universidade de Oviedo e en Ciencias Políticas e Socioloxía pola Universidade Nacional de Educación a Distancia.

## Traxectoria política 
Presidiu o Partido Popular de Xixón entre 1989 e 2000.

### Concelleira 
Foi concelleira no Concello de Xixón entre 1983 e 1993. Regresou en 1995, retomando a súa función de portavoz municipal.

### Deputada 
Foi deputada en Cortes Xerais nas lexislaturas V, VI, VII e XX.

### Outros cargos 
Foi Delegada do Goberno entre 2000 e 2004, e síndica de contas do Principado de Asturias.

### Candidatura á Presidencia de Asturias 
Foi cabeza de lista do Partido Popular por Asturias nas eleccións xerais de España de 2011 sendo a lista máis votada, ocupando así o cargo de deputada no Congreso. En 2012, Mercedes foi elixida candidata á presidencia do Principado de Asturias polo Partido Popular nas eleccións do 25 de marzo de 2012, que foron anticipadas debido á disolución da Xunta Xeral do Principado de Asturias anunciada por Francisco Álvarez-Cascos oito meses despois de saír o seu partido, Foro Asturias, gañador das anteriores eleccións autonómicas. O PP mantívose nos 10 escanos que obtivo nos comicios de 2011.

## Notas 
## Véxase tamén 
*Web oficial do PP en Asturias
Michael Spears

**Michael Spears**, nado o 28 de decembro de 1977 en Dacota do Sur é un actor nativo americano. Spears naceu na Reserva india Lower Brulé, na cal viviu ata que chegou a quinto curso. É membro dos lakota sicangu, unha tribo síux. É irmán do tamén actor Eddie Spears.

Spears é un cantante tribal e toca o tambor, actuando a miúdo en "pow wows", é dicir, grandes reunións de nativos americanos. Michael viaxa con frecuencia como orador para falar sobre a educación e a conciencia das enerxías sostibles entre os rapaces de Dacota do Sur. Traballa co seu pai e co seu irmán como parte do Grupo Inter-Tribal, cuxo obxectivo é fomentar a creación de fontes naturais e sostibles de enerxía.

## Traxectoria 
Comezou na interpretación interpretando a Otter no oscarizado filme *Dances with Wolves*, acadando gran sona con só 13 anos. Ós 17 anos xa tiña actuado en cine e televisión xunto con Kevin Costner, Jimmy Smits e Kim Delaney.
O maior papel da súa carreira foi Dog Star na miniserie producida por Steven Spielberg *Into the West*, que se emitiu en TNT. Pode falar lakota pero non de forma fluída. Ensináronlle o seu pai e o seu avó, pero aínda o está a aprender. Durante a rodaxe de *Into the West* tomou leccións dun lingüista.

## Notas 
## Véxase tamén 
### Ligazóns externas 
* Páxina oficial
*
Superchunk

**Superchunk** é unha banda estadounidense de indie rock procedente de Chapel Hill, Carolina do Norte. Está formada polo vocalista e guitarrista Mac McCaughan, o guitarrista Jim Wilbur, a baixista Laura Ballance e o batería Jon Wurster. Fundada en 1989, foi unha das bandas que axudou a definir a escena musical de Chapel Hill dos 90. O seu rápido e enerxético estilo e a súa ética "faino ti mesmo" foron influenciadas polo punk rock.

## Discografía 
## Véxase tamén 
### Ligazóns externas 
* Páxina oficial
Difícil de matar

***Difícil de matar*** (en ) é un filme estadounidense de acción dirixido por Bruce Malmuth que se estreou en 1990. Estreouse en galego na TVG o 13 de febreiro de 2008.

## Sinopse 
Mason Storm, un axente de policía dos Ánxeles é vítima dun atentado que está a piques de lle custar a vida cando descobre un asunto de corrupción política a moito nivel. Dado por morto permanece en estado de coma sete anos nun hospital pero consegue, finalmente, recuperarse. En adiante, a súa única teima será pasar factura.

## Personaxes 
## Notas 
## Véxase tamén 
### Ligazóns externas 
* 
* Ficha en BoxOfficeMojo